《赠梅子初》
明代·陈子升

梅生客住吴门久，枫叶霜吹鹤发稀。隔岭月高长自照，离乡人见即如归。

故园果熟开书赏，废苑花深扫榻依。为取山编藏好在，待予相伴隐灵威。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。